Diego de Almagro
<s>Diego de Almagro (Almagro (Ciudad Real), 1475. - Cusco, 1538.) bio je španjolski konkvistador jedna od najvažnijih figura koje su omogućile Španjolskoj da zauzme Peru.</s>

<s>Biografija</s>

<s>Diego je rođen kao vanbračno dijete Juana Montenegra i Elvira Gutierrez, koji nisu htjeli preuzeti brigu o djetetu, već su ga dali da ga othrani majčin ujak Hernán Gutiérrez.</s><s>Zbog tog nije uzeo ni očevo ni majčino prezime, već mjesta u kom je rođen.</s><s>Ujak je bio toliko strog da je poprilično nestašni četrnaestogodišnjak Diego jedva čekao priliku da pobjegne od njega.</s><s>U Toledu je dobio posao na dvoru, ali je nakon jedne tuče u kojoj je izbo svog protivnika, morao pobjeći.</s><s>Dokopao se Seville i kao vojnik ukrcao na brod Pedrariasa Dávile na put u Novi svijet.</s>

<s>U Južnu Ameriku je stigao 1524., gdje se pokazao kao odličan vojnik.</s><s>Zajedno sa Franciscom Pizarrom krenuo u vojnu kampanju na Carstvo Inka u današnjem Peruu.</s><s>Kad su ga zauzeli dobili su položaj Kapetan generala, Pizarro da vlada 
kolonijom Nova Kastilja (sjeverno Cusca), a Almagro da vlada Novim Toledom (južno od Cusca).</s><s>Ubrzo su planule velike svađe i nastalo neprijateljstvo između dojučerašnjih drugova Almagra i Pizarra, što je dovelo do političke nestabilnosti u novoj koloniji.</s>

<s>Španjolski kralj Karlo V naredio je 1534.</s><s>Almagru da krene u vojnu kampanju na Čile, u kojoj se Almagro poprilično izmučio.</s>

<s>U vrijeme dok je on ratovao po Čileu, izbila je velika pobuna Inka, koji su čak uspjeli opsjedati španjolsku utvrdu u Cuscu.</s><s>Almagro se hitno vratio u Peru, i uspio djelomično ugušiti pobunu, a zatim je zatvorio dva Pizarrova brata Hernanda i Alonsa, jer su odbili izvršiti njegove naredbe u vrijeme borbi.</s><s>Zbog tog je Francisco Pizarro krenuo sa svojim jedinicama na Cusco i porazio Almagrovu vojsku, a njega zarobio i ubio.</s><s>To je bio početak međusobnih borbi između španjolskih kapetana u novoj koloniji.</s>

<s>Izvori</s>

<s>Vanjske veze</s>

<s>Diego de Montenegro Gutiérrez na portalu Real Academia de la Historia</s>

<s>Španski konkvistadori</s>

